text.text: Jub search engine result page pe aapka page un 10 results ke sath appear hota hai to 4 aise factor hote hai jo user ko aapke link pe click karne ke liye attract karte hai. Un factors me se ek meta description hai. Meta description aapke click-through-rate (CTR) ko drastically influence kar sakta hai. Is post me hum aapko batayenge ke aap compelling meta descriptions kaise likhe aur apne meta descriptions optimization kaise kare.
text.text_idx: #000001
text.text: SEO ke shuruaat se hi meta descriptions optimization ka ek important point raha hai.
text.text_idx: #000002
text.text: Google ne kah rakha hai ke meta descriptions ranking me kisi tarah ka koi help nahi karta hai.
text.text_idx: #000003
text.text: Lekin ek indirect signal ke taur pe ye evidence hai ke agar aap ek behtar description likhte hai to ye helpful sabit hota hai.
text.text_idx: #000004
text.text: Jub aap apne meta descriptions ko sahi se optimize karte hai to ye aapke click-through rate (CTR), aur aapke result ke quality ka perception sabko badal deta hai.
text.text_idx: #000005
text.text: Aaj hum aapko inhi chizon ke bare me batayenge ke aap kis tarah se ek compelling meta descriptions likhe, aur in steps ko kaise apne website pe apply kare.
text.text_idx: #000006
text.text: Meta description ek meta tag hai jo aapke visitor ko batata hai ke aapka page kis bare me hai. Meta description SERP me aapko page ke tittle ke niche dikhayi deta hai.
text.text_idx: #000007
text.text: Jub kabhi bhi aap apne post ko ksi website ya social media platforms pe share karte hai to meta description aapke post ke description ke form me appear hota hai.
text.text_idx: #000008
text.text: Old time me meta description SEO ka ek important part tha.
text.text_idx: #000009
text.text: Lekin Google ab ye kahta hai ke ye ranking me help nahi karta hai aur ye ek ranking signal nahi hai.
text.text_idx: #000010
text.text: Google automatically bahut sare meta descriptions khud hi create karta hai, chahe us page pe description diya gaya ho ya nahi.Is se koi farq nahi parta ke Yoast ne long or short meta descriptions create kiya hai, ya unme high ya low keyword density implement ki gayi hai.Two-thirds examine kiya gaye cases me Google ne first paragraph se sentences ko use kiya. Of course, ye is baat ki gaurantee nahi hai ke Google aapke site ke liye bhi yahi karega. Lekin ye indication hia ke hame apne first paragraph ko meta description ko focus kakhte huye likhna chahye.
text.text_idx: #000012
text.text: Aisa ho sakta hai ke meta descriptions ka SEO ke alawa koi dusra important value ho.
text.text_idx: #000013
text.text: In addition to SEO, meta descriptions clicks, traffic, potential conversions, aur revenue drive kar sakta hai:
text.text_idx: #000014
text.text: SERPs me site ka CTR increase karna: Aise kuch evidence hai jis se pata chalta hai ke ek well-written aur properly optimized meta description aapke “website curb appeal” ko directly increase karta hai.Traffic: Proper optimization ki help se site ki CTR ko increase karne se aap apne ranking ko improve kar sakte hai jis se aapke siste pe zyada traffic aayegi.Potential conversions: Agar aap ek well-written meta description tayyar karte hai jo ki user intent ke liye highly optimized hone ke sath hi page se closely related ho, to ye aapke user ke liye interesting hone ke sath hi aapke conversion rate ko increase karne me helpful hoga. Iske sath hi increased traffic aur CTRs Google ka aapke site ko promote karne ka reason ban sakti hai.
text.text_idx: #000015
text.text: Meta Descriptions vs. SERP Snippets
text.text_idx: #000016
text.text: Kuch log ghalti se “meta description” aaur “search snippet term ka use ek dusre ki jagah pe karte hai.
text.text_idx: #000017
text.text: Lekin meta descriptions aur search snippets do different chizen hai.
text.text_idx: #000018
text.text: Meta description ek HTML tag hai jise aap control karte hai. Aap apna khud ka meta description create aur optimize kar sakte hai.
text.text_idx: #000019
text.text: Search snippets aapke webpages ke liye Google ka dikhaya jane wala descriptions hai. Yah ya to aapka create kiya gaya meta description ho sakta hai ya kuch poori tarah se different bhi ho sakta hai. Ise Google control krta hai.
text.text_idx: #000020
text.text: Search query ke base pe Google aapke webpage ke liye description create kar sakta hai, jo aapke create kiye gaye meta description se completely different bhi ho sakta hai.
text.text_idx: #000021
text.text: Meta descriptions ko around 160-165 characters maximum rakhna ek standard SEO best practice mana jata hai (ya 156-160 characters).
text.text_idx: #000022
text.text: Meta descriptions ke length ke peeche ye reasoning mana jata hai ke ye SERPs result me aapke description ke truncation ko avoid karne me help karta hai aur as a result, high bounce rates ko avoid karta hai.
text.text_idx: #000023
text.text: Late last year, Google ne SERP snippets me change ko announce kiya aur isko 300 characters kar diya, joki recommended 150-165 character limits ke double se bhi zyada tha.
text.text_idx: #000024
text.text: Moz ne ek in-depth study perform kiya, jo yeh determine karta hai ke 300 character long meta descriptions ko ek new limit ke taur pe dekha jana chahye. Phir Google ne standard word count character limit ko turant change kar diya.
text.text_idx: #000025
text.text: Bhale hi aap kisi bhi industry se ho aapko sab se pahle research karna chahye. Is research me zyada tar SERP research shamil honge.
text.text_idx: #000026
text.text: Aap ye janne ki koshish kare ke aapke competitors kya kar rahe hai. Unke SERPs ko monitor kare.
text.text_idx: #000027
text.text: Aisa karne se aap theek se ye pata kar payenge ke wo kis tarah ke meta descriptions ka use kar rahe hai aur kis tarah ka nahi kar rahe hai.
text.text_idx: #000028
text.text: SERP research ko effectively karne ke liye aap niche diye gaye steps ko follow kare:
text.text_idx: #000029
text.text: Apne har ek keyword ke liye SERPs ka research karna aapke liye mushkil ho sakta hai. Ye ek time consuming kaam hai ke aap har ek search result ko dekhe aur ye jane ke aapke competitors ka weakness kya hai.
text.text_idx: #000030
text.text: Iske sath hi competitors ko dekhne ka matlab ye hai ke aapke competitors jin techniques ko implement kar rahe hote hai wo usually current me work kar raha hota hai.
text.text_idx: #000031
text.text: Yha pe aap apne competitors ko dekhte hai aur ye janne ki koshish karte hai ke wo kya kar rahe hai.
text.text_idx: #000032
text.text: Google lagatar ye kahta aa raha hai ke wo meta description me diye gaye keyword ka use ranking ke liye nahi karta hai. Lekin jub aap SERP research perform karte hai to aap highlighted keyword ko meta description me dekhenge.
text.text_idx: #000036
text.text: Ye is baat ka evidence nahi hai ke Google iska use karta hai, lekin ye aapke readers ke attention ko most relevant result ki taraf khinchta hai.
text.text_idx: #000037
text.text: Aisa isliye hota hai ke reader aise search results ki talash me hote hai jo unke search intent ko satisfy kar sake.
text.text_idx: #000038
text.text: Agar aapka meta description unke search intent ko dusre appear hone wale result ke comparison me poora kar deta hai to aapka post unhe attract karega aur wo aapke link pe click karenge.
text.text_idx: #000039
text.text: Agar aapka meta description dusre pages ki tarah hi hai to Google me user experience hamper ho jayega. Agar aap apne page ke description ko specific nahi rakhenge to sabhi pages same dikhega. Duplicate meta descriptions create karne se behtar hai ke aap use blank chor de. Google query me use kiye gaye keyword ko snippet ke liye pick karta hai.
text.text_idx: #000041
text.text: Aapke website ke old content aapke liye ek vardan sabit ho sakte hai agar aap apne meta descriptions ko refresh kare. Ye poorane pages pe grip banane ka ek accha tareeqa ho sakta hai.
text.text_idx: #000043
text.text: Iske sath hi agar aap apne sabhi meta description ko systematic refresh karte hai to ise social media pe reshare kar ke zyada visibility grab kar sakte hai.
text.text_idx: #000044
text.text: Ek accha meta description logo ko is baat ke liye convience karta hai ke aapka page unke query ke liye best result hai. Lekin best hone ke liye aapko pahle ye janna hoga ke log kya dhundh rahe hai. Unka search intent kya hai.
text.text_idx: #000046
text.text: Aapko Yoast SEO meta box me Google preview section me meta description length par real-time feedback mil jayega.
text.text_idx: #000047
text.text: Meta description likhne ke liye aap Yoast me “Edit snippet” button pe click kar sakte hai.
text.text_idx: #000048
text.text: Yahan pe aapko SEO title, slug aur meta description ka input fields dikhega jise aap edit kar sakte hai.
text.text_idx: #000049
text.text: Jub aap input field me meta description ko type karna start karenge to snippet editor ke top me aapko snippet preview turant dikh jayega. Input field ke niche aapko ek bar dikhega. Jub aap isme type karna start karenge to ye orange hoga aur jub aap isme sufficient information add kar denge to ye green ho jayega. Aur jub aap isme zyada text add kar denge to ye phir se orange ho jayega.
text.text_idx: #000050
text.text: To in advice ko use kare jinhe humne aapko is article me bataya hai aur ek actionable, attractive short aur sweet descriptions create kare.
text.text_idx: #000051
text.text: Ummid hai aapko meta descriptions optimization ka ye article (Compelling Meta Descriptions Kaise Kare) informative laga hoga. Agar aapka koi swaaal hai to aap humse comment section me pooch sakte hain. Apke liye ye (WordPress in Hindi) course design kiya gya hai, Is Website pe apko WordPress Complete Course Hindi me mil jyega, Agr aap WordPress se related videos dekhna chahte hain to aap hmare WP Seekho YouTube Channel par bhi visit kar sakte hain.
text.text_idx: #000052